Ma van jong sokkerspeler dagvaar binnelandse sake | Maroela Media
George en Bampende Maskini. FotoL David Ritchie / ANA Photos
Die ma van 'n 13-jarige sokkerspeler dagvaar die departement van binnelandse sake aangesien sy meen "growwe nalatigheid" deur die departement het haar seun van die geleentheid ontneem om in die buiteland aan sport deel te neem.
Bampende Maskini, die ma, het Dinsdag in die parlement emosioneel geraak toe sy LP's tydens 'n portefeuljevergadering van komitee oor binnelandse sake toegespreek het.
Maskini het in 2000 as 'n vlugteling van die Kongo in die land aangekom. Haar seun, George, is in 2005 in Suid-Afrika gebore en sy is eers in 2008 permanente burgerskap toegestaan.
Dit het dit vir die gesin moeilik gemaak om vir hom 'n paspoort te kry.
Fatima Chohan, adjunkminister van binnelandse sake, het verlede jaar vir George gereël vir reisdokumente vir 'n skole-sokkertoernooi in Thailand. Toe George egter by die lughawe opdaag, is hy verhoed om om op die vliegtuig te klim aangesien sy reisdokumente aangedui het hy is 'n Suid-Afrikaner terwyl die strepieskode in sy paspoort aangedui het hy is Kongolees.
George is daarna die geleentheid gegun om 'n sokkertoernooi in Dubai by te woon. Sy droom om in die buiteland te gaan deelneem was egter weer eens aan skerwe toe hy by die lughawe opdaag en meegedeel is dat sy paspoort as "gesteel" op die stelsel gemerk is.
"Dit was hartverskeurend. George het gehuil, hy het baie gehuil. Ons almal het in trane by die lughawe uitgebars," het Maskini aan LP's gesê.
Die Maskini-gesin het sedertdien 'n regsgeding begin waarin hulle R461 000 eis. Die familie beskuldig die departement van growwe nalatigheid.
'n Beampte van die departement van binnelandse, wat die vergadering bygewoon het, het gesê 'n volledige ondersoek oor Maskini se bewerings sal gedoen word.
plaas sy eerder sorg dat haar kind 'n geleerdheid kry, wat baie meer belangrik is sodat hy nie oor agtergeblewende word nie.
Sterkte. Ek ondersteun hierdie mamma.
Dis jammer dat hy van geleenthede ontneem is, maar het die ma nie ander Suid-Afrikaners ontneem van werk deur onwettiglik in die land te bly nie? Wie betaal vir die hofsake? Seker die belastingbetaler?
En ons SA burgers wat blootgestel word aan dieselfde chaos van n onbesonne en onbekwame "departement"? Wat van ons regte as SA BURGERS wat gereeld ontken word as dit kom by basiese dienste in ons eie land? Mag ons ook nou somme maak oor wat onbevoegdheid ons kos en die ANC daarvoor dagvaar?